Berlingske Tidende, 1836-05-16
Under Sagens Behandling indkom følgende Andragender, nemlig: 15) et Andragende fra Directionen for Kjøbenhavns Fattigvæsen og 16) et dito fra Traadfabrikørerne i Kbhvn. om Jndførsels-Tolden paa Linnedgarn. 17) et dito fra Nagelsmedene i Kbhvn, om Tolden paa Som og 18) et dito fra Cattuntrykkerne i Kbhvn. om Tolden paa Cattun hvortil der under de mundtlige Forhandlinger, blev taget behørigt Hensyn. Ved Sagens foreløbige Behandling, tog den Kongelige Commissarius Ordet yttrede Følgende: Committeens første bemærkning angaaer Jndførselstolden, med Hensyn til hvilken Samme aldeles tiltræder den Grundsætning hvorpaa det forelagte Tariff-Udkast er bygget, men dog finder, at der ved Fastsættelsen af høie Toldsatser for visse Vareartikler, ikke er taget Hensyn nok til hiin Grundsætning. Det er imidlertid klart, at man ved Tarifens Udarbeidelse stedse har overveiet, hvilke Varesorter der efter deres Beskaffenhed frembyde meest Leilighed til Toldbesvigelse naar Toldens Størrelse dertil gav nogen betydelig Fristelse, og at derfor flere Varer, der ellers kunde egne sig til høi Told, ere blevne frie for Told, eller dog kun underkastede en lav Afgift, ligesom man og, for at sikkre Toldens rigtige Erlæggelse, har opofret mange andre Hensyn, navnligen betydelig formindsket de Classificationer af mangfoldige Varer, som forhen efter deres større eller mindre Værd vare ulige Told undergivne, samt saavidt som muligt undgaaet Toldansættelse efter Vurdering og ordentligviis gjort Vægten til Maalestok. Hvad Committeen altsaa i foranførte Henseende har bemærket, kan alene vedkomme Anvendelsen paa enkelte Varesorter og vil saaledes først forekomme under Forhandlingerne om de enkelte Tarifansættelser. Side 2 yttres det, at der i de med Told og Consumtionsintradernes Opkrævning forbundne Omkostninger maatte kunne finde Besparelse Sted. Commissarius, maa, forsaavidt der maatte blive gjort nogen nærmere Anvendelse af denne bemærkning, overlade det til sin Medhjælper derom at give Forklaring. Han maa alene erindre, at det hører til hine Jntraders Natur, at Oppebørselen maa være bekostelig, og at Danmarks udstrakte Kyststrækning, saavelsom Mængden af smaa Kjøbstæder, hvori der i al Fald for Consumtionens Skyld (der under det nærværende System for Afgiften af Brændeviin ikke kan bortfalde selv i de ubetydeligste Kjøbstæder) maae holdes Opsyns- og Oppebørselsbetjente, gjor, at Udgifterne her i Riget maae stige temmelig høit. Ved det, der er bemærket angaaende Transittolden samt Lastepengene, skal Commissarius ikke nu opholde sig, da der i det Følgende vil blive bedre Leilighed til at omhandle disse Punkter. Side 5 begynder en vigtig Undersøgelse, nemlig om det kan bestaae med Retfærdighed og Statens Vel, til Beskyttelse for den indenlandske Jndustri at besvære fremmede Jndustrie-Frembringelser med høiere Afgift, end den, der fra den finantielle Side kunde være at lægge paa samme. Committeen finder det uretfærdigt, at Folket for at ophjælpe visse Jndustrigrene, skal betale dets Fornødenheder eller Nydelser, dyrere, end Nødvendigheden ellers kræver det, Den antager derhos, at ingen videre Undtagelse bør finde Sted, end at man ikke pludselig uden Forberedelse hæver den Toldbeskyttelse, som nu engang er givet slige Jndustrigrene. Den henstiller derhos til Forsamlingens Overveielse, om denne ikke maatte finde det passende i sin allerunderdanigste Betænkning at udtale en saadan Overbeviisning.